Uznesenie Súdneho dvora (ôsma komora) zo 7. decembra 2017 – Woonhaven Antwerpen
(vec C‑446/17)(1)
„Návrh na začatie prejudiciálneho konania – Článok 99 Rokovacieho poriadku Súdneho dvora – Nekalé podmienky – Nájomná zmluva medzi spoločnosťou, ktorá má povolenie na poskytovanie sociálneho bývania, a nájomníkom – Vzor nájomnej zmluvy, ktorý sa stal záväzným prostredníctvom vnútroštátneho právneho aktu – Smernica 93/13/EHS – Článok 1 ods. 2 – Neuplatniteľnosť tejto smernice“
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Pôsobnosť – Výnimka stanovená pre zmluvné podmienky, ktoré odrážajú záväzné zákonné alebo regulačné ustanovenia – Podmienky v nájomnej zmluve medzi spoločnosťou, ktorá má povolenie na poskytovanie sociálneho bývania, a nájomníkom, ktoré sú stanovené vnútroštátnou právnou úpravou – Neuplatniteľnosť smernice
(smernica Rady 93/13, článok 1 ods. 2)
(pozri body 25 – 31 a výrok)
Výrok
Článok 1 ods. 2 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že sa neuplatní na podmienky uvedené v zmluve o sociálnom nájme uzavretej medzi spoločnosťou, ktorá má povolenie na poskytovanie sociálneho bývania, a nájomníkom, stanovené vo vnútroštátnej právnej úprave, ako je článok 11 vzoru nájomnej zmluvy, ktorá je prílohou Besluit van de Vlaamse Regering tot reglementering van het sociale huurstelsel ter uitvoering van titel VII van de Vlaamse Wooncode (nariadenie flámskej vlády, ktorým sa upravuje sociálny nájom a vykonáva hlava VII flámskeho zákona o bývaní) z 12. októbra 2007.
1 Ú. v. EÚ C 318, 25.9.2017.